ᱯᱩᱭᱞᱩ ᱯᱷᱟᱹᱜᱩᱱ

ᱯᱩᱭᱞᱩ ᱯᱷᱟᱹᱜᱩᱱ ᱥᱮ ᱯᱚᱦᱮᱞᱟ ᱯᱷᱟᱞᱜᱩᱱ ᱫᱚ ᱵᱟᱝᱞᱟ ᱢᱟᱦᱮᱛᱟ ᱮᱭᱟᱭ ᱟᱱᱟᱝ ᱪᱟᱸᱫᱚ ᱯᱷᱟᱹᱜᱩᱱ ᱨᱮᱱᱟᱜ ᱯᱩᱭᱞᱩ ᱢᱟᱦᱟ ᱟᱨ ᱱᱤᱨᱚᱱ ᱨᱤᱛᱩ ᱨᱮᱱᱟᱜ ᱯᱩᱭᱞᱩ ᱢᱟᱦᱟ ᱠᱟᱱᱟ᱾ ᱜᱨᱮᱜᱽᱨᱤᱭ ᱢᱟᱦᱮᱛᱟ ᱞᱮᱠᱟᱛᱮ ᱱᱤᱭᱟᱸ ᱫᱚ ᱑᱓ ᱯᱷᱮᱵᱽᱨᱩᱭᱟᱨᱤ ᱯᱩᱭᱞᱩ ᱯᱷᱟᱹᱜᱩᱱ ᱠᱚ ᱢᱟᱱᱟᱣ-ᱟ᱾ ᱱᱤᱨᱚᱱ ᱨᱤᱛᱩ ᱠᱚ ᱫᱟᱨᱟᱢ ᱮᱜ ᱞᱟᱹᱜᱤᱫᱽ ᱵᱟᱝᱞᱟᱫᱮᱥ ᱟᱨ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ, ᱟᱥᱟᱢ, ᱛᱨᱤᱯᱩᱨᱟ, ᱡᱷᱟᱲᱠᱷᱚᱸᱰ, ᱳᱲᱤᱥᱟ, ᱥᱟᱶ ᱟᱨᱦᱚᱸ ᱮᱴᱟᱜ ᱯᱚᱱᱚᱛ ᱨᱮᱱᱦᱚᱸ ᱱᱤᱭᱟᱸ ᱯᱚᱨᱚᱵᱽ ᱠᱚ ᱢᱟᱱᱟᱣ-ᱟ᱾ ᱵᱟᱝᱞᱟᱫᱮᱥ ᱨᱮ ᱡᱟᱹᱛᱤᱭᱟᱨᱤ ᱱᱤᱨᱚᱱ ᱯᱚᱨᱚᱵᱽ ᱢᱟᱱᱟᱣ ᱯᱚᱨᱤᱥᱚᱫᱽ ᱱᱤᱭᱟᱸ ᱢᱟᱦᱟ ᱫᱟᱨᱟᱢ ᱞᱟᱹᱜᱤᱫᱽ ᱪᱟᱨᱩᱠᱚᱞᱟ ᱨᱮᱱᱟᱜ ᱵᱚᱠᱩᱞᱛᱚᱞᱟ ᱟᱨ ᱫᱷᱟᱱᱢᱚᱱᱰᱤ ᱨᱮᱱᱟᱜ ᱨᱚᱵᱤᱱᱫᱨᱚ ᱥᱚᱨᱳᱵᱚᱨ ᱮᱟᱲᱟ ᱢᱚᱧᱪᱚ ᱨᱮ ᱥᱮᱨᱢᱟ ᱯᱤᱪᱷᱟᱹ ᱡᱟᱹᱛᱤᱭᱟᱹᱨᱤ ᱱᱤᱨᱚᱱ ᱢᱟᱦᱟᱸ ᱠᱚ ᱠᱚᱨᱟᱣ ᱟᱹᱜᱩᱭ ᱫᱟ᱾ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱥᱟᱱᱛᱤ ᱱᱤᱠᱮᱛᱚᱱ ᱨᱮᱦᱚᱸ ᱱᱤᱭᱟᱸ ᱱᱤᱨᱚᱱ ᱯᱚᱨᱚᱵᱽ ᱢᱟᱦᱟᱸ ᱠᱚ ᱯᱟᱞᱚᱱ ᱜᱮᱭᱟ᱾

ᱯᱟᱹᱦᱤᱞ ᱠᱟᱛᱷᱟ
ᱵᱟᱝᱞᱟ ᱨᱮᱱᱟᱜ ᱱᱤᱭᱟᱸ ᱮᱞᱟᱠᱟ ᱨᱮ, ᱟᱹᱰᱤ ᱥᱮᱫᱟᱭ ᱠᱷᱟᱱ ᱜᱮ ᱱᱤᱭᱟᱸ ᱱᱤᱨᱚᱱ ᱯᱚᱨᱚᱵᱽ ᱢᱟᱦᱟᱸ ᱫᱚᱠᱚ ᱯᱟᱞᱚᱱ ᱟᱜᱩᱭᱟ ᱫᱟ᱾ ᱦᱤᱱᱫᱩ ᱠᱚᱣᱟᱜ ᱢᱟᱨᱮ ᱥᱟᱯᱲᱟᱣ ᱩᱯᱚᱱᱱᱟᱥ ᱟᱨ ᱦᱚᱲ ᱞᱟᱹᱭ ᱠᱟᱛᱷᱟ ᱨᱮᱦᱚᱸ ᱱᱤᱭᱟ ᱯᱚᱨᱚᱵᱽ ᱨᱮᱱᱟᱜ ᱠᱟᱛᱷᱟ ᱠᱚ ᱟᱸᱡᱚᱢᱜ ᱜᱮᱭᱟ᱾ ᱦᱤᱱᱫᱩ ᱵᱳᱭᱥᱱᱚ ᱠᱚ ᱱᱤᱭᱟᱸ ᱯᱚᱨᱚᱵᱽ ᱫᱚ ᱟᱹᱰᱤ ᱡᱟᱜᱽ-ᱡᱚᱢᱚᱠ ᱛᱮᱜᱮ ᱠᱚ ᱱᱮᱸᱵᱟᱭᱟ᱾

ᱵᱤᱥᱥᱚ ᱠᱚᱰᱤ ᱨᱚᱵᱤᱱᱫᱨᱚᱱᱟᱛᱷ ᱴᱷᱟᱹᱠᱩᱨ ᱛᱟᱦᱮ ᱚᱠᱛᱚ ᱠᱷᱚᱱ ᱜᱮ ᱱᱤᱭᱟᱸ ᱯᱚᱨᱚᱵᱽ ᱫᱚ ᱥᱟᱱᱛᱤ ᱱᱤᱠᱮᱛᱚᱱ ᱨᱮ ᱟᱹᱰᱤ ᱜᱮ ᱡᱟᱜᱽ-ᱡᱚᱢᱚᱠ ᱛᱮᱠᱚ ᱠᱚᱨᱟᱣ ᱟᱜᱩᱭᱫᱟ᱾ ᱵᱟᱝᱞᱟ ᱑᱔᱐᱑ ᱥᱮᱨᱢᱟ ᱠᱷᱚᱱ ᱵᱟᱝᱞᱟᱫᱮᱥ ᱨᱮ ᱯᱩᱭᱞᱩ ᱱᱤᱨᱚᱱ ᱯᱚᱨᱚᱵᱽ ᱠᱚᱨᱟᱣ ᱨᱤᱛᱤ ᱠᱚ ᱮᱦᱚᱵ ᱟᱠᱟᱫᱟ᱾ ᱚᱱᱟ ᱠᱷᱚᱱ ᱜᱮ ᱡᱟᱹᱛᱤᱭᱟᱹᱨᱤ ᱱᱤᱨᱚᱱ ᱯᱚᱨᱚᱵᱽ ᱢᱟᱦᱟᱸ ᱠᱚᱨᱟᱣ ᱠᱚᱢᱚᱴᱤ ᱱᱤᱭᱟᱸ ᱯᱚᱨᱚᱵᱽ ᱥᱮᱨᱢᱟ ᱯᱤᱪᱷᱟᱹ ᱠᱚ ᱠᱚᱨᱟᱣ ᱟᱹᱜᱩᱭ ᱫᱟ᱾

ᱟᱨᱦᱚᱸ ᱧᱮᱞ
ᱨᱚᱵᱤᱱᱫᱨᱚ ᱡᱚᱭᱚᱱᱛᱤ
ᱢᱟᱜᱷᱤ ᱠᱩᱱᱟᱸᱡᱤ
ᱵᱳᱭᱥᱟᱵᱤ ᱯᱚᱨᱚᱵᱽ
ᱯᱷᱟᱹᱜᱩᱱᱤ ᱠᱩᱱᱟᱸᱡᱤ
ᱯᱩᱭᱞᱩ ᱵᱳᱭᱥᱟᱹᱠᱷ
ᱚᱢᱚᱨ ᱮᱠᱩᱥᱮ ᱯᱩᱛᱷᱤ ᱢᱮᱞᱟ

ᱵᱟᱨᱦᱮ ᱡᱚᱱᱚᱲ

Category:Bangladeshi culture
Category:Festivals of Bangladeshi culture
Category:Events in Bangladesh
Category:Bengali culture
Category:Months of the Bengali calendar
Category:Folk festivals in Bangladesh
Category:Cultural festivals in Bangladesh